Kamu bisa jelasin ke aku soal Ni Diah Tantri dalam bahasa bali?

Satua Ni Diah Tantri utawi Katuturan Ni Dyah Tantri (aksara Bali: ᬦᬶ​ᬤᬶᬬᬄ​ᬢᬦ᭄ᬢ᭄ᬭᬶ) inggih punika silih tunggil satua Bali. Satua puniki sampun kasub miwah dados akeh sasuratan, umpami: Kakawin Tantri (Kirtya, VI/679), Kidung Tantri (VI a/312), Parikan Tantri (Kirtya, VI b/378; VI/1074; VI b/1639I, Tantri Baluan (Vi a/7102), Tantri Kamandaka (Vi a/1100), Tantri Prasi ( Vi a/1265), Tantri Manduka Prakaran (Kirtya, /1083). Wenten masih ring wentuk gaguritan, umpami; Geguritan Cangak miwah Geguritan Pancapuspita.

Satua Tantri inggih punika saduran saking teks Sanskerta Pañcatantra nanging soroh aslinyané sampun ilang. Soroh sané tasih paek mawit Pañcatantra, inggih punika Tantrakhayika sané macawang saking aab ka-3 SM. Soroh puniki makembang ring wewidangan India Kaja kauh miwah India Kelod. Ring warsa 750 M kasadur ring basa Arab. Soroh Arab puniki kasadur buin ring makudang-kudang basa Éropa, inggih punika; basa Inggris, Yunani, Ibrani, Latin, Jerman, Spanyol, Italia, Perancis, Belanda, miwah Hungaria. Ring daratan Cina, Pañcatantra kasub mawit maaran Tantrai utawi Tantai.(Suarka, 2007:1)

Satua puniki kasadur utawi kasurat malih ngawit saking lontar sané mabasa Kawi ka basa Bali olih I Madé Pasek warsa 1916 mamurda Satua Katuturanipun Ni Diah Tantri.